ভূক্তভোগী আব্দুল জলিল ঢালী অভিযোগ করেন, রাজৈর উপজেলার সরমঙ্গল মৌজায় ১৯২ নং খতিয়ানে তার পিতার ৪০ শতাংশ জায়গা রয়েছে। সেখানে দীর্ঘদিন যাবৎ একটি পুকুর ও বাগান ছিল। সম্প্রতি পুকুরটি মাটি ভরাট করলে পার্শ্ববর্তী আহমাদ ঢালী, আব্দুল হক ঢালী ও মোহাম্মদ ঢালীর অংশীদাররা তার সম্পত্তি দখলের চেষ্টা করে। এতে তিনি বাদী হয়ে মাদারীপুর সহকারী জজ আদালতে একটি মামলা দায়ের করে। মামলাটি এখনো চলমান রয়েছে এবং সকল সম্পত্তি স্থিতিশীল রাখার নির্দেশ দিয়েছে আদালত। কিন্তু মঙ্গলবার সকালে মোহাম্মদ ঢালীর ছেলে নুরজামাল ঢালীসহ কতিপয় বখাটেদের সহযোগিতায় মাটি ভরাট করে একটি টিনের ঘর নির্মাণ করে। এতে জলিল ঢালী বাধা দিয়ে তাদেরও শারীরিক লাঞ্চিত করে। পরে রাজৈর থানা পুলিশের সহযোগিতায় সাময়িক কাজ করা রাখা হয়।